ПРОТОКОЛ №3
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 28.01.2019 г. 

ПРИСЪСТВАТ: Красимир Шекерджиев, Весела Павлова, Захаринка Тодорова, Веселка Узунова, Женя Димитрова, Мина Топузова, Радка Дражева - Първанова, Любка Андонова, Атанаска Дишева, Албена Александрова, Мария Лалова, Петя Колева – Рушанова, Вероника Имова, Добрин Кючуков. 

Отсъстват: Анелия Маркова, Олга Керелска, Драгомир Кояджиков. 

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева - началник-отдел „Конкурси на магистрати“
Николина Георгиева - началник-отдел „Атестиране на съдии“ 

Протоколирал: Илина Йосифова

По внесените допълнения и на основание последвалите разисквания по дневния ред 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането  и  конкурсите допълнителна точка –  Р-19. 

РАЗНИ

Р-1. ОТНОСНО: Решение №915/22.01.2019 г. по адм. дело №85/92/2017 г. на Върховния административен съд – 5-членен състав, първа колегия, с което е отменена разпоредбата на §6 от Преходните и заключителни разпоредби на Наредба №1/09.07.2017 г. за конкурсите за магистрати и за избор на административни ръководители в органите на съдебната власт. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.Приема за сведение решение №915/22.01.2019 г. по адм. дело №85/92/2017 г. на Върховния административен съд – 5-членен състав. 

Р-2. ОТНОСНО: Обсъждане на свободните длъжности за „съдия“ в окръжните съдилища.

След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. Изменя и допълва решението си по пр. №1/15.01.2019 г., т. Р-7.1., като ПЛАНИРА, на основание чл. 4 от Наредба №1/09.02.2017 г., още 3 (три) длъжности съдия в Софийски градски съд – гражданска колегия и още 2 (две) длъжности съдия в Софийски градски съд – търговска колегия за обявяване на конкурси през 2019 г.

2.2. Изменя и допълва решението си по пр. №1/15.01.2019 г., т. Р-7.3., като ПЛАНИРА, на основание чл. 4 от Наредба №1/09.02.2017 г., още 1 (една) длъжност съдия в Окръжен съд – София – гражданска колегия за обявяване на конкурс през 2019 г.

2.3. Изменя и допълва решението си по пр. №1/15.01.2019 г., т. Р-7.11., като ПЛАНИРА, на основание чл. 4 от Наредба №1/09.02.2017 г., още 1 (една) длъжност съдия в Окръжен съд – Бургас – наказателна колегия за обявяване на конкурс през 2019 г.

2.4. Изменя и допълва решението си по пр. №1/15.01.2019 г., т. Р-7.12., като ПЛАНИРА, на основание чл. 4 от Наредба №1/09.02.2017 г. още 1 (една) длъжност съдия в Окръжен съд – Варна – търговска колегия за обявяване на конкурс през 2019 г.

Мотиви: След извършен анализ на актуалното кадрово състояние на окръжните съдилища, Комисията с решение по пр. №1/15.01.2019 г. планира длъжностите в тях за заемане чрез конкурси през 2019 г. За част от тези органи, съответно за Софийски градски съд, където са планирани 8 (осем) длъжности за съдия в гражданска колегия и 2 (две) длъжности за съдия в търговска колегия, за Окръжен съд – София, където са планирани 2 (две) длъжности за съдия в наказателна колегия, за Окръжен съд – Бургас, където е планирана 1 (една)  длъжност за съдия в гражданска колегия и за Окръжен съд – Варна, където е планирана 1 (една) длъжност за съдия в гражданска колегия, се очерта възможност за обявяване на конкурси за още съдийски длъжности.
С окончателно решение на Върховния административен съд №915/22.01.2019 г. по адм. д. №85/92/2017 г. е отменена разпоредбата на §6 от Преходните и заключителни разпоредби на Наредба №1/09.07.2017 г. за конкурсите за магистрати и за избор на административни ръководители в органите на съдебната власт, предвиждаща приложението на разпоредбата на чл. 193, ал. 6 от ЗСВ по отношение на всички конкурси, приключили по „досегашния ред“. Решението предстои да бъде обнародвано в Държавен вестник съобразно изискването на разпоредбата на чл. 194 от АПК. С оглед на законовите последици от отмяната на нормативен акт, каквато е наредбата, и отпадането на възможността за назначаване по реда на чл. 193, ал. 6 от ЗСВ на следващите по реда на класирането кандидати в конкурси, обявени и проведени по стария ред (до влизане в сила на ЗИД на ЗСВ – обн. в ДВ, бр. 62/09.08.2016 г.), комисията обобщи следните данни. Към момента в окръжните съдилища са налице 8 вакантни длъжности, 3 от които (съответно 1 в СГС – ГК, 1 в ОС – Варна – ТК и 1 в ОС – Бургас – НК) са свободни, тъй като повишените на тях магистрати по реда на чл. 193, ал. 6 от ЗСВ не са встъпили в длъжност поради обжалване на решенията за назначаването им пред ВАС. Други 5 длъжности (съответно 2 в СГС – ГК, 2 в СГС – ТК и 1 в СОС – ГК) са освободени в срока на приложението на чл. 193, ал. 6 от ЗСВ, но за тях административното производство по приложението на разпоредбата е спряно от СК на ВСС до произнасянето на ВАС по жалбата срещу §6 от наредбата.
	С оглед на приключване на това висящо административно производство с окончателен  акт за отмяна на процесния параграф и отпадането на възможността за назначаване по реда на чл. 193, ал. 6 от ЗСВ на следващите по реда на класирането кандидати в конкурси, обявени и проведени по стария ред, комисията счита, че тъй като тези 8 свободни длъжности ще останат неусвоени след обнародване на съдебното решение в ДВ, е основателно същите да бъдат планирани за заемането им чрез конкурси.

Р-3. ОТНОСНО: Обявяване на свободните длъжности „съдия“ в окръжните съдилища. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 189, ал. 1 във връзка с чл. 190 от ЗСВ и чл. 178, ал. 3 от ЗСВ, 37 (тридесет и седем) свободни длъжности „съдия“ в окръжните съдилища, както следва:

•	Софийски градски съд - 9 (девет) свободни длъжности;
•	Специализиран наказателен съд - 2 (две) свободни длъжности;
•	Окръжен съд - София - 2 (две) свободни длъжности;
•	Окръжен съд - Благоевград - 2 (две) свободни длъжности;
•	Окръжен съд - Враца - 2 (две) свободни длъжности;
-	Окръжен съд - Кюстендил - 1 (една) свободна длъжност;
•	Окръжен съд - Монтана - 1 (една) свободна длъжност;
•	Окръжен съд - Пазарджик - 1 (една) свободна длъжност;
•	Окръжен съд - Смолян - 1 (една) свободна длъжност;
•	Окръжен съд - Хасково - 1 (една) свободна длъжност;
•	Окръжен съд - Бургас - 3 (три) свободни длъжности;
•	Окръжен съд - Варна - 1 (една) свободна длъжност;
•	Окръжен съд - Добрич - 2 (две) свободни длъжности;
•	Окръжен съд - Разград - 1 (една) свободна длъжност;
•	Окръжен съд - Силистра - 1 (една) свободна длъжност;
•	Окръжен съд – Велико Търново - 4 (четири) свободни длъжности;
•	Окръжен съд - Ловеч - 1 (една) свободна длъжност;
•	Окръжен съд - Плевен - 1 (една) свободна длъжност;
•	Окръжен съд - Русе - 1 (една) свободна длъжност.

Мотиви: След като разгледа актуалното кадрово състояние и обобщи данните по щат, Комисията установи, че в окръжните съдилища в страната вакантните длъжности за съдия са общо 37, като тези длъжности съобразно изискванията на ЗСВ и за целите на обявяването на конкурсите, следва да бъдат обявени за свободни. По отношение на една свободна длъжност „съдия“ в Окръжен съд – Смолян са налице обстоятелства, обосноваващи запазването й за нуждите на кадровата му обезпеченост. Изтичащият в края на 2019 г., на 12 декември, втори мандат на административния ръководител на Окръжен съд – Смолян налага вакантната длъжност „съдия“ в органа, разпределена по материя в търговско отделение, да не бъде предвидена за заемане чрез конкурс, а да послужи за устройването му на съдийска длъжност на основание чл. 169, ал. 5 от ЗСВ. Което обстоятелство налага от общо възможния брой на свободните длъжности, а именно 37, една да не бъде обявявана на конкурс.

3.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 189, ал. 1 във връзка с чл. 190 от ЗСВ и чл. 178, ал. 3 от ЗСВ от ЗСВ, 8 (осем) длъжности, които предстои да се освободят след влизане в сила на решение №915/22.01.2019 г. по адм. д. №85/92/2017 г. по описа на Върховния административен, с което е отменена разпоредбата на §6 от Преходните и заключителните разпоредби на Наредба №1/09.07.2017 г., разпределени по материя, както следва:

3.2.1.  Гражданска колегия - 4 (четири) длъжности, от които:

•	Софийски градски съд -  3 (три) длъжности; 
•	Окръжен съд – София - 1 (една) длъжност.

3.2.2.  Търговска колегия - 3 (три) длъжности, от които:

•	Софийски градски съд - 2 (две) длъжности;
•	Окръжен съд - Варна - 1 (една) длъжност.

3.2.3.  Наказателна колегия - 1 (една) длъжност: 

•	Окръжен съд - Бургас - 1 (една) длъжност.

Мотиви: С окончателно решение на Върховния административен съд №915/22.01.2019 г. по адм. д. №85/92/2017 г. е отменена разпоредбата на §6 от Преходните и заключителни разпоредби на Наредба №1/09.07.2017 г. за конкурсите за магистрати и за избор на административни ръководители в органите на съдебната власт, предвиждаща приложението на разпоредбата на чл. 193, ал. 6 от ЗСВ по отношение на всички конкурси, приключили по „досегашния ред“. Решението предстои да бъде обнародвано в Държавен вестник съобразно изискването на разпоредбата на чл. 194 от АПК. С оглед на законовите последици от отмяната на нормативен акт, каквато е наредбата, и отпадането на възможността за назначаване по реда на чл. 193, ал. 6 от ЗСВ на следващите по реда на класирането кандидати в конкурси, обявени и проведени по стария ред (до влизане в сила на ЗИД на ЗСВ – обн. в ДВ, бр. 62/09.08.2016 г.), комисията обобщи следните данни.  Към момента в окръжните съдилища са налице 8 вакантни длъжности, 3 от които (съответно 1 в СГС – ГК, 1 в ОС – Варна – ТК и 1 в ОС – Бургас – НК) са свободни, тъй като повишените на тях магистрати по реда на чл. 193, ал. 6 от ЗСВ не са встъпили в длъжност поради обжалване на решенията за назначаването им пред ВАС. Други 5 длъжности (съответно 2 в СГС – ГК, 2 в СГС – ТК и 1 в СОС – ГК) са освободени в срока на приложението на чл. 193, ал. 6 от ЗСВ, но за тях административното производство по приложението на разпоредбата е спряно от СК на ВСС до произнасянето на ВАС по жалбата срещу §6 от наредбата.
С оглед на приключване на това висящо административно производство с окончателен акт за отмяна на процесния параграф и отпадането на възможността за назначаване по реда на чл. 193, ал. 6 от ЗСВ на следващите по реда на класирането кандидати в конкурси, обявени и проведени по стария ред, комисията счита, че тъй като тези 8 свободни длъжности ще останат неусвоени след обнародване на съдебното решение в ДВ, е основателно същите да бъдат планирани за заемането им чрез конкурси.

3.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 188 ал. 1 от ЗСВ, 10 (десет) длъжности, които предстоят да се овакантят през 2019 г., на основание чл. 165, ал. 1, т. 1 от ЗСВ, разпределени по материя, както следва:

3.3.1.  7 (седем) длъжности, гражданска колегия, от които:

•	1 (една) длъжност в Софийски градски съд - 15.05.2019 г.
•	1 (една) длъжност в Окръжен съд - Враца - 13.10.2019 г.
•	1 (една) длъжност в Окръжен съд - Монтана - 12.12.2019 г.
•	1 (една) длъжност в Окръжен съд - Пловдив - 23.03.2019 г.
•	1 (една) длъжност в Окръжен съд - Кърджали - 28.07.2019 г.
•	1 (една) длъжност в Окръжен съд - Шумен - 16.09.2019 г.
•	1 (една) длъжност в Окръжен съд - Перник - 24.02.2019 г.

3.3.2.  2 (две) длъжности, търговска колегия, от които :

•	1 (една) длъжност в Окръжен съд - Русе - 06.04.2019 г.
•	1 (една) длъжност в Окръжен съд - Кюстендил - 26.04.2019 г.

3.3.3.  1 (една) длъжност, наказателна колегия: 

•	1 (една) длъжност в Окръжен съд - Враца - 11.07.2019 г.

Мотиви: По отношение на 3 (три) от длъжностите в гражданско отделение, които предстои да се овакантят, на основание чл. 165, ал. 1, т. 1 от ЗСВ през 2019 г., а именно тези в Окръжен съд – Монтана, Окръжен съд – Кърджали и Окръжен съд – Шумен, Комисията счита, че същите не следва да се обявяват на конкурси. Видно от статистически данни Окръжен съд – Шумен е с натовареност значително под средната за страната с показатели, както следва: 7,44 брой дела за разглеждане, при средна за страната 14,18, и 6,01 брой свършени дела, при средна за страната - 9,40. Именно поради ниската натовареност, Комисията, счита, че длъжността, която предстои да се оваканти в органа, не следва да се обявява за заемането й чрез конкурс. С оглед късното настъпване на основанието за освобождаване на 1 длъжност в Окръжен съд – Монтана, едва през месец декември 2019 г., Комисията счита, че не е целесъобразно тази длъжност да бъде включена в бройките за конкурс. По отношение на длъжността в Окръжен съд – Кърджали, която се очаква да се освободи на 29.07.2019 г., комисията счита, че същата следва да послужи за обезпечаване оставането в съда на административния ръководител с изтичащ на 04.07.2019 г. втори мандат, поради което тази длъжност не следва да бъде предвидена за обявяването й на конкурс.

В ОС – Кюстендил на 27.04.2019 г. 1 магистрат в търговско отделение предстои да навърши 65-годишна възраст, поради което длъжността ще се оваканти на основание чл. 165, ал. 1, т. 1 от ЗСВ. Същевременно на  31.07.2019 г. изтича вторият мандат на административния ръководител – съдия Мирослав Начев. Ето защо длъжността, която предстои да се освободи, следва да не бъде обявяване на конкурс, а да послужи за устройване на административния ръководител с изтичащ мандат на съдийска длъжност в органа. На конкурс може да бъде обявена свободната 1 длъжност в НО на съда с оглед показателите за по-голямата натовареност на съдиите от това отделение в сравнение с колегите им, разглеждащи търговски дела.

С оглед на така извършения анализ и обобщаване на данните, Комисията счита че от общо възможните 10 длъжности, които предстои да се овакантят на основание чл. 165, ал. 1, т. 1 от ЗСВ, на конкурс през 2019 г. могат да се планират и обявят 6 от тях.

3.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание 178, ал. 1 и ал. 2 от ЗСВ, във връзка с чл. 188, ал. 1 от ЗСВ, 50 (петдесет) длъжности, които да се заемат след конкурси за преместване в длъжност, повишаване в длъжност и първоначално назначаване в окръжните съдилища, от които 36 (тридесет и шест) свободни длъжности, 8 (осем) длъжности, които предстои да се освободят след влизане в сила на решение №915/22.01.2019 г. по административно дело №85/92/2017 г. на Върховния административен съд – 5-членен състав, първа колегия, с което е отменена разпоредбата на §6 от Преходните и заключителни разпоредби на Наредба №1/09.07.2017 г. и 6 (шест) длъжности, които предстои да се овакантят на основание чл. 165, ал. 1, т. 1 от ЗСВ, разпределени по материя, както следва:

Мотиви: Общо свободните длъжности „съдия“ в системата на окръжните съдилища са 37, като до края на 2019 г. предстои овакантяване на основание чл. 165, ал. 1, т. 1 от ЗСВ на още 10 длъжности. Съобразно извършен цялостен анализ на актуалното кадрово състояние на окръжните съдилища, обобщаване на вакантните длъжности по органи и отделения, с оглед прогнозата за свободните съдийски щатове до края на 2019 г. и отчитайки становищата и предложенията на административните ръководители за необходимата конкурсна специализация, Комисията намира за обосновано обявяване на конкурси за заемането на общо 50 длъжности за съдия в окръжните съдилища. От тях 36 са свободни към момента, 8 предстои да се освободят след влизане в сила на решение №915/22.01.2019 г. по административно дело №85/92/2017 г. на Върховния административен съд – 5-членен състав, първа колегия, с което е отменена разпоредбата на §6 от Преходните и заключителни разпоредби на Наредба №1/09.07.2017 г.  и 7 предстои да бъдат овакантени на основание чл. 165, ал. 1, т. 1 от ЗСВ, поради навършване на 65-годишна възраст на магистрати. 

3.5. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 3.4. да се обнародва в „Държавен вестник”, публикува в един централен всекидневник и на интернет страницата на Висшия съдебен съвет. 

3.6. ВНАСЯ предложението в заседанието на Съдийската колегия на Висшия съдебен съвет, насрочено на 05.02.2019 г., за разглеждане и произнасяне.

Р-4. ОТНОСНО: Определяне на свободните длъжности „съдия“ в окръжните съдилища за заемане чрез конкурси за преместване, повишаване в длъжност и първоначално назначаване.
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Отменя решенията си по пр. №2/21.01.2019 г., т. Р-2, Р-3, Р-4 и Р-5, като вместо тях:
4.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1 от ЗСВ, във връзка с чл. 178, ал. 1 и ал. 2 от ЗСВ, 80% от броя на длъжностите за заемането им чрез конкурс за повишаване в длъжност „съдия“ в окръжните съдилища, 10% от броя на длъжностите за заемането им след конкурс за първоначално назначаване на длъжност "съдия" в окръжните съдилища и 10% от броя на длъжностите за заемането им след конкурс за преместване на длъжност "съдия" в окръжните съдилища, разпределени по материя, както следва:

4.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 3 от ЗСВ, 2 (две) длъжности, които да се заемат след конкурс за преместване на длъжност „съдия“ в окръжните съдилища – гражданска колегия, както следва:

-	Окръжен съд - Перник – 1 (една) длъжност;
-	Окръжен съд – Ловеч - 1 (една) длъжност.

4.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 3 от ЗСВ, 1 (една) длъжност„съдия“ да се заеме след конкурс за преместване в Окръжен съд - Добрич – търговска колегия.

4.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 3 от ЗСВ, 1 (една) длъжност „съдия“ да се заеме след конкурс за преместване в Окръжен съд - Монтана – наказателна колегия.

Мотиви: За определяне на органите на съдебна власт, в които на основание чл. 189, ал. 3 от ЗСВ да се обявят конкурси за преместване, Комисията съобразява критерият средна 3-годишна натовареност (2015 г., 2016 и 2017 г.) към дела за разглеждане месечно от 1 съдия в съответното отделение. 
В ОС – Ловеч показателите на средната 3-годишна натовареност от 7,65 броя при средна за страната 13,47 бр. нареждат този орган на съдебната власт по средата на скалата за обема работа на магистратите в гражданските и търговските отделения на окръжните съдилища. 
ОС – Перник със 7,46 броя средно разгледани граждански и търговски дела месечно от 1 съдия се нарежда няколко степени по-надолу в скалата, при средно за страната натоварване от 13,47 бр. 
ОС – Добрич е със 7,62 броя разгледани граждански и търговски дела при средна за страната 13,47 бр. 
ОС – Монтана е със статистически показател 6,14 броя наказателни дела, разгледани месечно от 1 съдия в наказателното отделение при средна за страната натовареност от 10,21 бр. наказателни дела.
По-ниската натовареност в тези съдилища би могла да мотивира магистратите от други органи на същото ниво да се преместят с цел кариерно движение по хоризонтала, като за тези магистрати не е налице законовото задължение да преминават на задължително обучение в НИП, което разпоредбата на чл. 261 предвижда при повишаване в длъжност. 
Не на последно място следва да се има предвид и обстоятелството, че дори тези органи на съдебна власт да не бъдат заявени от кандидати за преместване, длъжностите в тях няма да останат вакантни. Гаранция за това е разпоредбата на чл. 188, ал. 1 от ЗСВ, която предвижда свободните места да бъдат прехвърлени за заемане чрез конкурс за повишаване, когато липсват кандидати за преместване.

4.5. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 2 от ЗСВ, 22 (двадесет и две) длъжности, които да се заемат след конкурс за повишаване в длъжност „съдия“ в окръжните съдилища – гражданска колегия, както следва:

•	Софийски градски съд - 10 (десет) длъжности;
•	Окръжен съд - София - 1 (една) длъжност;
•	Окръжен съд - Благоевград - 2 (две) длъжности;
•	Окръжен съд - Враца - 1 (една) длъжност; 
•	Окръжен съд - Пловдив - 1 (една) длъжност; 
•	Окръжен съд - Бургас - 3 (три) длъжности;
•	Окръжен съд - Варна - 1 (една) длъжност; 
•	Окръжен съд - Добрич - 1 (една) длъжност; 
•	Окръжен съд - Велико Търново - 2 (две) длъжности.

4.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 2 от ЗСВ, 8 (осем) длъжности, които да се заемат след конкурс за повишаване в длъжност „съдия“ в окръжните съдилища – търговска колегия, както следва:

•	Софийски градски съд - 4 (четири) длъжности;
•	Окръжен съд - Враца - 1 (една) длъжност;
•	Окръжен съд - Варна - 1 (една) длъжност;
•	Окръжен съд - Русе - 2 (две) длъжности.

4.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 2 от ЗСВ, 12 (дванадесет) длъжности, които да се заемат след конкурс за повишаване в длъжност „съдия“ в окръжните съдилища – наказателна колегия, както следва:

•	Специализиран наказателен съд - 1 (една) длъжност;
•	Окръжен съд - София - 2 (две) длъжност;
•	Окръжен съд - Враца - 1 (една) длъжност;
•	Окръжен съд - Кюстендил - 1 (една) длъжност;
•	Окръжен съд - Пазарджик - 1 (една) длъжност;
•	Окръжен съд - Хасково - 1 (една) длъжност;
•	Окръжен съд - Бургас - 1 (една) длъжност;
•	Окръжен съд - Разград - 1 (една) длъжност;
•	Окръжен съд – Велико Търново - 2 (две) длъжности; 
•	Окръжен съд - Плевен - 1 (една) длъжност.

След проведеното гласуване и при обявения резултат 10 гласа „За“ и 2 гласа „Против“ (Атанаска Дишева и Вероника Имова)

4.8. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 178, ал. 1 и ал. 2 от ЗСВ, 2 /две/ длъжности, които да се заемат след конкурс за първоначално назначаване на длъжност „съдия“ в окръжните съдилища – гражданска колегия, както следва:

•	Софийски градски съд – 1 (една) длъжност; 
•	Окръжен съд – Враца – 1 (една) длъжност. 

4.9. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 178, ал. 1 и ал. 2 от ЗСВ, 1 (една) длъжност „съдия“ да се заеме след конкурс за първоначално назначаване в Окръжен съд – Силистра – търговска колегия.

След проведеното гласуване и при обявения резултат 12 гласа „За“

4.10. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 178, ал. 1 и ал. 2 от ЗСВ, 1 (една) длъжност „съдия“ да се заеме след конкурс за първоначално назначаване в Специализирания наказателен съд.

Мотиви: Като критерий за определяне на основание чл. 178 от ЗСВ на органите, в които вакантните длъжности да се заемат чрез обявяване на конкурс за първоначално назначаване, Комисията съобразява, от една страна, броя на длъжностите, които се планират за конкурс и от друга страна, натовареността на магистратите в съответните отделения за тригодишен период от време. 
В СГС големият брой на свободните длъжности, планирани за конкурс в ГО, а именно 11, позволява една от тези длъжности да бъде предвидена за заемане чрез външен конкурс. 
ОС – Враца с 6,51 бр. на разгледаните граждански и търговски дела месечно от 1 съдия при средна за страната 13,47 бр. се нарежда на едно от последните места в скалата на натоварването в окръжните съдилища. 
ОС – Силистра е със статистически показател 7,62 бр. разгледани граждански и търговски дела месечно от 1 съдия при средна за страната 13,47 бр., т. е. 1 магистрат в ГО/ТО на ОС – Силистра разглежда дела при натовареност около 50% от средната за 1 окръжен съдия в страната. 
Ниската натовареност в тези два органа на съдебната власт позволява провеждане на конкурси за първоначално назначаване в тях. По този начин свободните длъжности ще се заемат от външни за системата кандидати, които след като преминат през задължителното въвеждащо обучение в НИП съгласно чл. 249, ал. 1, т. 2 от ЗСВ за повишаване на квалификацията им, ще могат при условията на по-ниско натоварване да се адаптират и профилират по-лесно съобразно нуждите на нивото.
Данните за високата натовареност на Специализирания наказателен съд обуславят необходимост от предприемане на спешни мерки за кадрово укрепване. Ефективно решение за това е обявяване на конкурс за първоначално назначаване, което освен, че от една страна ще гарантира сигурното попълване на щата, няма да препятства кариерното развитие на магистратите от други ОСВ, тъй като въпреки че съдът е на окръжно ниво, съгласно действащата уредба, той се явява първоинстанционен съд в системата на специализираното правосъдие.

Забележка: На основание чл. 188, ал. 1 изр. последно от ЗСВ, когато липсват кандидати за преместване, свободните места се заемат чрез конкурс за повишаване, а съобразно чл. 191, ал.1, изр. 2-ро от ЗСВ, ако няма кандидат за съответната длъжност, тя се заема по реда на чл. 178 от ЗСВ.

4.11. ВНАСЯ предложението в заседанието на Съдийската колегия на Висшия съдебен съвет, насрочено на 05.02.2019 г., за разглеждане и произнасяне. 

Р-5. ОТНОСНО: Обявяване на конкурс за преместване в окръжните съдилища – гражданска колегия.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. ПРЕДЛАГА НА СЪДИЙСКАТА КОЛЕГИЯ ДА ОБЯВИ, на основание чл. 180 от ЗСВ, КОНКУРС по реда на чл. 189, ал.1 и ал. 3 от ЗСВ за преместване и заемане на 2 (две) длъжности „съдия” в окръжните съдилища – гражданска колегия, както следва:

-	Окръжен съд - Перник – 1 (една) длъжност;
-	Окръжен съд – Ловеч - 1 (една) длъжност.

5.2. На основание чл. 191 от ЗСВ и чл. 33 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, в 14-дневен срок от датата на обнародване на решението в "Държавен вестник" кандидатите подават лично или чрез писмено упълномощен представител в администрацията на ВСС, гр. София, ул. „Екзарх Йосиф" №12, заявление за участие в конкурса (по образец), към което се прилагат: 
 - служебна бележка по образец, издадена от административния ръководител, удостоверяваща към датата на обнародване на решението за обявяване на конкурса в Държавен вестник, общия юридическия стаж на кандидата, прослуженото време на заеманата длъжност, както и стажът в съответната система на органите на съдебната власт;
- кадрова справка от административния ръководител на съответния орган на съдебната власт (по образец), съпроводена с информация за резултатите от проверките на по-горестоящите органи на съдебната власт и на Инспектората към Висшия съдебен съвет и справка за разгледаните и приключените от кандидата дела и преписки през последните три години от дейността му;
- копие от три акта, изготвени от кандидата през последните три години от дейността му, по избрани от него разгледани и приключени дела и преписки;
- други документи по негово желание, свързани с притежаваните професионални и нравствени качества. 

5.3. При провеждането на конкурс за преместване, конкурсната комисия взема предвид резултатите от последното атестиране и проверките от по-горестоящите органи на съдебната власт и от Инспектората към Висшия съдебен съвет, данните от кадровото им дело и преценява разгледаните и приключени дела и преписки, въз основа на които прави обща оценка за притежаваните от кандидатите професионални качества.

5.4. В случаите на преминаването на прокурора или следователя на длъжност съдия, съгласно чл. 189, ал. 4 от ЗСВ, конкурсната комисия задължително проверява познанията на кандидата за заемане на длъжност в друг по вид орган на съдебната власт чрез полагане на писмен изпит по ред, определен в Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт.

5.5. Датата, часът и мястото за провеждане на писмения изпит се определя от конкурсната комисия и се публикува на интернет страницата на Висшия съдебен съвет.

5.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на Главния секретар на ВСС да организира техническата процедура по провеждането на конкурса.

5.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението да се обнародва в „Държавен вестник“, публикува в един централен всекидневник и на интернет страницата на Висшия съдебен съвет.

5.8. ВНАСЯ предложението в заседанието на Съдийската колегия на Висшия съдебен съвет, насрочено на 05.02.2019 г., за разглеждане и произнасяне. 

Р-6. ОТНОСНО: Обявяване на конкурс за преместване в окръжните съдилища – търговска колегия.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. ПРЕДЛАГА НА СЪДИЙСКАТА КОЛЕГИЯ ДА ОБЯВИ, на основание чл. 180 от ЗСВ, КОНКУРС по реда на чл. 189, ал. 1 и ал. 3 от ЗСВ за преместване и заемане на 1 (една) длъжност „съдия” в Окръжен съд - Добрич – търговска колегия.

6.2. На основание чл. 191 от ЗСВ и чл. 33 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, в 14-дневен срок от датата на обнародване на решението в "Държавен вестник" кандидатите подават лично или чрез писмено упълномощен представител в администрацията на ВСС, гр. София, ул. „Екзарх Йосиф" №12, заявление за участие в конкурса (по образец), към което се прилагат: 
 - служебна бележка по образец, издадена от административния ръководител, удостоверяваща към датата на обнародване на решението за обявяване на конкурса в Държавен вестник, общия юридическия стаж на кандидата, прослуженото време на заеманата длъжност, както и стажът в съответната система на органите на съдебната власт;
- кадрова справка от административния ръководител на съответния орган на съдебната власт (по образец), съпроводена с информация за резултатите от проверките на по-горестоящите органи на съдебната власт и на Инспектората към Висшия съдебен съвет и справка за разгледаните и приключените от кандидата дела и преписки през последните три години от дейността му;
- копие от три акта, изготвени от кандидата през последните три години от дейността му, по избрани от него разгледани и приключени дела и преписки;
- други документи по негово желание, свързани с притежаваните професионални и нравствени качества. 

6.3. При провеждането на конкурс за преместване, конкурсната комисия взема предвид резултатите от последното атестиране и проверките от по-горестоящите органи на съдебната власт и от Инспектората към Висшия съдебен съвет, данните от кадровото им дело и преценява разгледаните и приключени дела и преписки, въз основа на които прави обща оценка за притежаваните от кандидатите професионални качества.

6.4. В случаите на преминаването на прокурора или следователя на длъжност съдия, съгласно чл. 189, ал. 4 от ЗСВ, конкурсната комисия задължително проверява познанията на кандидата за заемане на длъжност в друг по вид орган на съдебната власт чрез полагане на писмен изпит по ред, определен в Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт.

6.5. Датата, часът и мястото за провеждане на писмения изпит се определя от конкурсната комисия и се публикува на интернет страницата на Висшия съдебен съвет.

6.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на Главния секретар на ВСС да организира техническата процедура по провеждането на конкурса.

6.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението да се обнародва в „Държавен вестник“, публикува в един централен всекидневник и на интернет страницата на Висшия съдебен съвет.

6.8. ВНАСЯ предложението в заседанието на Съдийската колегия на Висшия съдебен съвет, насрочено на 05.02.2019 г., за разглеждане и произнасяне. 

Р-7. ОТНОСНО: Обявяване на конкурс за преместване в окръжните съдилища – наказателна колегия.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. ПРЕДЛАГА НА СЪДИЙСКАТА КОЛЕГИЯ ДА ОБЯВИ, на основание чл. 180 от ЗСВ, КОНКУРС по реда на чл. 189, ал. 1 и ал. 3 от ЗСВ за преместване и заемане на 1 (една) длъжност „съдия” в Окръжен съд - Монтана – наказателна колегия.

7.2. На основание чл. 191 от ЗСВ и чл. 33 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, в 14-дневен срок от датата на обнародване на решението в "Държавен вестник" кандидатите подават лично или чрез писмено упълномощен представител в администрацията на ВСС, гр. София, ул. „Екзарх Йосиф" №12, заявление за участие в конкурса (по образец), към което се прилагат: 
 - служебна бележка по образец, издадена от административния ръководител, удостоверяваща към датата на обнародване на решението за обявяване на конкурса в Държавен вестник, общия юридическия стаж на кандидата, прослуженото време на заеманата длъжност, както и стажът в съответната система на органите на съдебната власт;
- кадрова справка от административния ръководител на съответния орган на съдебната власт (по образец), съпроводена с информация за резултатите от проверките на по-горестоящите органи на съдебната власт и на Инспектората към Висшия съдебен съвет и справка за разгледаните и приключените от кандидата дела и преписки през последните три години от дейността му;
- копие от три акта, изготвени от кандидата през последните три години от дейността му, по избрани от него разгледани и приключени дела и преписки;
- други документи по негово желание, свързани с притежаваните професионални и нравствени качества. 

7.3. При провеждането на конкурс за преместване, конкурсната комисия взема предвид резултатите от последното атестиране и проверките от по-горестоящите органи на съдебната власт и от Инспектората към Висшия съдебен съвет, данните от кадровото им дело и преценява разгледаните и приключени дела и преписки, въз основа на които прави обща оценка за притежаваните от кандидатите професионални качества.

7.4. В случаите на преминаването на прокурора или следователя на длъжност съдия, съгласно чл. 189, ал. 4 от ЗСВ, конкурсната комисия задължително проверява познанията на кандидата за заемане на длъжност в друг по вид орган на съдебната власт чрез полагане на писмен изпит по ред, определен в Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт.

7.5. Датата, часът и мястото за провеждане на писмения изпит се определя от конкурсната комисия и се публикува на интернет страницата на Висшия съдебен съвет.

7.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на Главния секретар на ВСС да организира техническата процедура по провеждането на конкурса.

7.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението да се обнародва в „Държавен вестник“, публикува в един централен всекидневник и на интернет страницата на Висшия съдебен съвет.

7.8. ВНАСЯ предложението в заседанието на Съдийската колегия на Висшия съдебен съвет, насрочено на 05.02.2019 г., за разглеждане и произнасяне. 

Р-8. ОТНОСНО: Планиране на длъжността „младши съдия“ в окръжните съдилища, на основание чл. 177, вр. чл. 176, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Предлага на Съдийската колегия на ВСС ДА ОБЯВИ, на основание чл. 179 от ЗСВ, 27 (двадесет и седем) длъжности „младши съдия“ в окръжните съдилища, както следва:

Окръжен съд - Варна					3 (три) длъжности
Окръжен съд -  Видин					1 (една) длъжност
Окръжен съд – Враца					1 (една) длъжност
Окръжен съд -  Кърджали				1 (една) длъжност
Окръжен съд - Монтана				1 (една) длъжност
Окръжен съд - Перник					1 (една) длъжност
Окръжен съд -  Пловдив				3 (три) длъжности
Окръжен съд - Русе					1 (една) длъжност
Окръжен съд - Търговище				1 (една) длъжност
Окръжен съд - Хасково					1 (една) длъжност
Софийски градски съд	13 (тринадесет) длъжности

8.2. Предлага на Съдийската колегия на ВСС решението за обявяване на длъжностите за младши съдия в окръжните съдилища да се обнародва в „Държавен вестник“, публикува в един централен всекидневник, както и на страницата на Висшия съдебен съвет в Интернет.
8.3. Предлага на Съдийската колегия на ВСС ДА ПРИЕМЕ извършеното планиране на длъжността „младши съдия“ в окръжните съдилища за календарната 2019 г.
8.4. Предлага на Съдийската колегия на ВСС ДА ПЛАНИРА, на основание чл. 177 от ЗСВ, 26 (двадесет и шест) длъжности „младши съдия“ в окръжните съдилища, както следва:

Окръжен съд - Варна					3 (три) длъжности
Окръжен съд -  Видин					1 (една) длъжност
Окръжен съд – Враца					1 (една) длъжност
Окръжен съд -  Кърджали				1 (една) длъжност
Окръжен съд - Монтана				1 (една) длъжност
Окръжен съд - Перник					1 (една) длъжност
Окръжен съд -  Пловдив				3 (три) длъжности
Окръжен съд - Русе					1 (една) длъжност
Окръжен съд - Хасково					1 (една) длъжност
Софийски градски съд	13 (тринадесет) длъжности

8.5. ИЗПРАЩА предложението за обявяване на 26 (двадесет и шест) длъжности „младши съдия“ в окръжните съдилища, които да се заемат чрез конкурс за младши съдии на комисия „Бюджет и финанси“ към Пленума на Висшия съдебен съвет, за становище относно финансовата обезпеченост.

Мотиви: С оглед извършената проверка на актуалното кадрово състояние на окръжните съдилища се установява, че към момента реално свободните длъжности „младши съдия" са 9, които не са обявени на конкурс през 2018 г.  През месец юли 2019 г. предстои освобождаване на още 18 длъжности, след изтичането на срока по чл. 240 от ЗСВ на младшите съдии, назначени с решение на ВСС по пр. №27/27.06.2017 г. на Съдийската колегия на Висшия съдебен съвет.
Така свободните към момента длъжности, ведно с предстоящото овакантяване през 2019 г., които биха могли да се обявят за заемане чрез конкурс, са общо 27 длъжности „младши съдия".
След анализ на данните за обема на работа и средната натовареност по щат на окръжните съдилища за 2017 г. и първото полугодие на 2018 г., отчетените кадрови промени по щатната численост на младшите съдии с оглед извършеното от пленума на ВСС оптимизиране и преразпределение на длъжности, предстоящото обявяване на конкурси за заемане на свободните длъжности в окръжните съдилища и очакваната кадрова динамика в съответния съдебен район, прогнозата за свободните съдийски щатове през 2022 г., подробно изложени в настоящото детайлно планиране, съобразявайки специфичните нужди на отделните органи на съдебна власт и становищата на административните ръководители, изискани на основание чл. 177 от ЗСВ, Комисията по атестирането и конкурсите счита за необходимо да бъдат планирани и съответно обявени на централизиран конкурс 26 (двадесет и шест)  длъжности за младши съдии от общо възможните 27 (двадесет и седем) длъжности.

8.6. Внася предложението в заседанието на Съдийската колегия на ВСС, насрочено на 29.01.2019 г., за разглеждане и произнасяне. 

Р-9. ОТНОСНО: Обявяване на конкурс за заемане на длъжността „младши съдия“ в окръжните съдилища.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Предлага на Съдийската колегия на ВСС ДА ОБЯВИ, на основание чл. 180, във връзка с чл. 176, ал. 1, т. 1 от ЗСВ, конкурс за заемане на 26 (двадесет и шест) длъжности „младши съдия“ в окръжните съдилища, както следва:
Окръжен съд - Варна					3 (три) длъжности
Окръжен съд -  Видин					1 (една) длъжност
Окръжен съд – Враца					1 (една) длъжност
Окръжен съд -  Кърджали				1 (една) длъжност
Окръжен съд - Монтана				1 (една) длъжност
Окръжен съд - Перник					1 (една) длъжност
Окръжен съд -  Пловдив				3 (три) длъжности
Окръжен съд - Русе					1 (една) длъжност
Окръжен съд - Хасково					1 (една) длъжност
Софийски градски съд	13 (тринадесет) длъжности
9.1.1. На основание чл. 181, ал. 1 и ал. 4 от ЗСВ и чл. 11, ал. 1 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, кандидатите подават лично или чрез писмено упълномощен техен представител в администрацията на Висшия съдебен съвет, гр. София, ул. „Екзарх Йосиф“ №12, писмено заявление за участие в конкурса по образец, утвърден от Пленума на Висшия съдебен съвет, в 14-дневен срок от датата на обнародването на обявата в Държавен вестник. Заявления, подадени след срока, както и изпратени по пощата или по куриер, не се приемат. При подаване на заявлението всеки кандидат получава входящ номер и дата, като към него се прилагат следните документи:
	подробна автобиография, подписана от кандидата;
	нотариално заверено копие от диплома за завършено висше образование по специалността „Право“. Завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;
	нотариално заверено копие от удостоверение за придобита юридическа правоспособност;
	медицинско удостоверение, издадено в резултат на извършен медицински преглед, че лицето не страда от психическо заболяване и медицинско удостоверение, че лицето не се води на учет;
	нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;
	декларация за българско гражданство по чл. 162 от ЗСВ, по образец;
	най-малко две препоръки от преподаватели по правни науки, съдии, прокурори, следователи, адвокати или други юристи, при които е проведен стажът за придобиване на юридическа правоспособност и които познават нравствените и професионалните качества на кандидата;
	попълнен въпросник по образец, изготвен от Съдийската колегия на Висшия съдебен съвет, във връзка с притежаваните от кандидата нравствени качества;
	мотивационно писмо;
	други документи, които по преценка на кандидата имат отношение към професионалните или нравствените му качества.
9.1.2. Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.
9.1.3. Писменият изпит да се проведе на 6 април 2019 г. (събота) от 9,00 часа, в сградата на Софийски университет „Свети Климент Охридски“, бул. „Цар Освободител“ №15. Разпределението на кандидатите по зали да бъде публикувано на интернет страницата на Висшия съдебен съвет в раздел „Важно/Конкурсни процедури“.
9.1.4. Устният изпит да се проведе по график и на места определени от конкурсната комисия.
9.2. Предлага на Съдийската колегия на ВСС ДА ВЪЗЛОЖИ на главния секретар на ВСС да организира техническата процедура по провеждането на конкурса. 
9.3. Предлага на Съдийската колегия на ВСС решението за обявяване на конкурса да се обнародва в „Държавен вестник“, публикува в един централен всекидневник, както и на страницата на Висшия съдебен съвет в Интернет.
9.4. Внася предложението в заседанието на Съдийската колегия, насрочено на 29.01.2019 г., за разглеждане и произнасяне

Р-10. ОТНОСНО: Произнасяне по допустимостта на кандидатите, участници в процедури за избор на административни ръководители в органите на съдебна власт, открити с решения на Съдийската колегия по протокол №8/27.02.2018 г., обн. ДВ, бр. 24/16.03.2018 г., и протокол №18/05.06.2018 г., обн. ДВ, бр. 50/15.06.2018 г., и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10.1 ДОПУСКА, на основание чл. 194а, ал.2 от ЗСВ, до участие в процедури за избор за заемане на длъжността „административен ръководител-председател”, открити с решения на Съдийската колегия по протокол №8/27.02.2018 г., обн. ДВ, бр. 24/16.03.2018 г., и протокол №18/05.06.2018 г., обн. ДВ, бр. 50/15.06.2018 г.,  следните кандидати:
     Административен ръководител – председател на Районен съд - Велинград
ДОПУСНАТИ КАНДИДАТИ
Вх.№	Име	Заемана длъжност към момента	
			
ВСС– 4236/13.04.2018 г.	Асен Димитров Палавеев	Прокурор в РП - Велинград	
ВСС– 4305/16.04.2018 г.	Валентина Драгиева Иванова	Съдия в РС - Велинград	
ВСС– 4355/16.04.2018 г.	Недко Цолов Петров	Следовател в НСлС	
Административен ръководител – председател на Районен съд - Дряново
ДОПУСНАТ КАНДИДАТ
Вх.№	Име	Заемана длъжност към момента	
			
ВСС– 9148/13.07.2018 г.	Мариета Спасова Спасова	и.ф. административен ръководител – председател на Районен съд - Дряново	
10.2. ОБЯВЯВА, на основание чл. 194а, ал. 4 от Закона за съдебната власт, списъците на допуснатите за участие в избора кандидати по т. 10.1 на страницата на ВСС в Интернет.

10.3. Предлага на Съдийската колегия на ВСС да определи дати за провеждане на събеседване с допуснатите кандидати в процедури за избор на административен ръководители в органите на съдебна власт, както следва:

1. Районен съд – Велинград;  
2. Районен съд – Дряново.  

10.4. Внася предложението в заседанието на Съдийската колегия на ВСС, насрочено на 29.01.2019 г., за разглеждане и произнасяне.

Р-11. ОТНОСНО: Откриване на процедури за избор на административни ръководители в органите на съдебната власт. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОТКРИЕ на основание чл. 167, ал. 2, във връзка с чл. 194а, ал. 1 от Закона за съдебната власт процедури за избор на административни ръководители в органите на съдебната власт, както следва:

•	Административен ръководител – председател на Окръжен съд - Варна  – изтичащ мандат; 
•	Административен ръководител – председател на Районен съд - Кубрат  – изтичащ мандат; 
•	Административен ръководител – председател на Районен съд - Смолян  – изтичащ мандат; 
•	Административен ръководител – председател на Районен съд - Девня  –  свободна длъжност;
•	Административен ръководител – председател на Районен съд - Първомай  –  свободна длъжност.

11.2. В едномесечен срок от датата на обнародване на свободните длъжности в Държавен вестник могат да се подават в администрацията на Висшия съдебен съвет предложения за назначаване на административен ръководител на съответния орган на съдебната власт. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; декларация за имотното състояние, произхода на средствата за придобиване на имуществото и за наличието на частен интерес по образец, утвърден от Пленума на Висшия съдебен съвет; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

11.3. Решението да се обнародва в “Държавен вестник” и да се публикува на Интернет страницата на Висшия съдебен съвет.

Р-12. ОТНОСНО: Предложение от административния ръководител – председател на Апелативен съд – Велико Търново, за поощряване на Мая Георгиева Маркова – Джамбазова – заместник на административния ръководител – заместник-председател на Апелативен съд – Велико Търново, с отличие „личен почетен знак първа степен – златен“, на основание чл. 303, ал. 2, т. 2, б. „а“ от ЗСВ. (вх.№ВСС-462/15.01.2019 г.).

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. Предлага на Съдийската колегия на ВСС, на основание чл. 303, ал. 2, т. 2, б. „а“ от ЗСВ, да поощри Мая Георгиева Маркова – Джамбазова – заместник на административния ръководител – заместник-председател на Апелативен съд – Велико Търново, с ранг „съдия във ВКС и ВАС“, с отличие „личен почетен знак първа степен – златен“ за проявен висок професионализъм, безупречно и образцово изпълнение на служебните задължения и високи нравствени качества.

12.2. Внася предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

Р-13. ОТНОСНО: Предложение от административния ръководител – председател на Апелативен съд – Велико Търново, за освобождаване на Мая Георгиева Маркова – Джамбазова от длъжността „заместник на административния ръководител – заместник-председател“ на Апелативен съд – Велико Търново, на основание чл. 165, ал. 1, т. 1 от ЗСВ (вх.№ВСС-461/15.01.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13.1. Предлага на Съдийската колегия на ВСС ДА ОСВОБОДИ, на основание чл. 165, ал. 1, т. 1 от ЗСВ, Мая Георгиева Маркова – Джамбазова от длъжността „заместник на административния ръководител – заместник-председател“ на Апелативен съд – Велико Търново, с ранг „съдия във ВКС и ВАС“, считано от 11.02.2019 г. 

13.2. Внася предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

Р-14. ОТНОСНО: Заявление от Александра Фьодоровна Коева – съдия в Районен съд – Карнобат, (родена на 06.02.1954 г.) за освобождаване на основание чл. 165, ал. 1, т. 2 от ЗСВ. (вх. №ВСС-432/15.01.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

14.1. Предлага на Съдийската колегия да ОСВОБОДИ, на основание  чл. 165, ал. 1, т. 1 от ЗСВ, Александра Фьодоровна Коева от заеманата длъжност  „съдия“ в Районен съд – Карнобат, с ранг „съдия във ВКС и ВАС”, считано от 07.02.2019 г.

14.2. Внася предложението в заседанието на Съдийската колегия на ВСС, насрочено на 29.01.2019 г., за разглеждане и произнасяне.

Р-15. ОТНОСНО: Произнасяне по атестирането на допуснатите кандидати в конкурса за повишаване в длъжност „съдия“ във Върховния административен съд, обявен с решение на Съдийската колегия на Висшия съдебен съвет по протокол №34/06.11.2018 г. (обн. ДВ, бр. №95/16.11.2018 г.). 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

15.1. НЕ ОТКРИВА процедури за извънредно атестиране за тези участници в конкурса за повишаване в длъжност „съдия“ във Върховния административен съд, за които след приключване на периодичното атестиране, към 28.01.2019 г. (датата на настоящото произнасяне на КАК), не са изминали 5 години от последното проведено периодично атестиране (считано от края на статистически отчетения период на предходното атестиране), поради липса на всички законови предпоставки за това. 

15.1.2. ПРЕДЛАГА на Съдийската колегия да ОСТАВИ БЕЗ УВАЖЕНИЕ подадените предложения за извънредно атестиране на:
15.1.2. ПРЕДЛАГА на Съдийската колегия да ОСТАВИ БЕЗ УВАЖЕНИЕ подадените предложения за извънредно атестиране на:

Име	Длъжност	Последно атестиране – протокол на ВСС	Статистически отчетен период	
Марияна Димитрова Ширванян	Съдия 
в Административен 
съд - Варна	28/27.05.2015 
много добра 	До 31.08.2014 г.	
Мирела Петрова Добрева - Георгиева	Заместник-председател на Административен съд – София област	13/19.03.2015
много добра	До 08.07.2014 г.	
Христо Иванов Койчев	Съдия 
в Административен съд - Варна	22/30.04.2015
много добра 	До 31.01.2014 г.	

Мотиви: Съгласно измененията на чл. 197, ал. 5, т. 1 от ЗСВ, ДВ бр. 49/12.06.2018 г., в сила от 16.06.2018 г., извънредно атестиране се провежда след приключване на периодичното атестиране, ако от последното периодично атестиране са изминали 5 години и магистратът участва в конкурс за повишаване или преместване в длъжност. Видно от посочените по-горе данни, от последното проведено периодично атестиране на съдия Ширванян, съдия Георгиева и съдия Койчев, считано от края на статистически отчетения период на това атестиране,  е изминал  по-малък от законово определения 5-годишен период за провеждане на ново, в случая извънредно атестиране в хипотезата на чл. 197, ал. 5, т. 1 от ЗСВ.
Предвид гореизложеното Комисията по атестирането и конкурсите счита, че не следва да бъдат откривани процедури за извънредно атестиране във връзка с участието на тези кандидати в конкурсната процедура и депозираните в тази връзка предложения следва да бъдат оставени без уважение, поради липса на всички законови предпоставки за това.
При участието им в конкурсната процедура ще бъдат отчетени резултатите от последното проведено атестиране, съгласно разпоредбата на чл. 192, ал. 1, изр. 1 от ЗСВ.

15.2 ОТКРИВА, на основание чл. 197, ал. 5, т. 1 ЗСВ процедура по извънредно атестиране, поради наличието на законовите предпоставки на чл. 197, ал. 5, т. 1 от ЗСВ, на допуснати участници в конкурса за повишаване в длъжност „съдия“ във Върховния административен съд, както следва:
	
	Име	Длъжност	

1.	Красимир Русев Кипров
(за периода 28.01.2014 г. – 28.01.2019 г.)	съдия в Административен съд гр.Варна
(постъпило предложение за извънредно атестиране с вх.№ ВСС-14249/26.11.2018 г.)	

2.	Тинка Атанасова Косева
(за периода 28.01.2014 г. – 28.01.2019 г.)	съдия в Административен съд гр.Варна
(постъпило предложение за извънредно атестиране с вх.№ ВСС-14508/30.11.2018 г.)	

3.	Весела Стоянова Николова
(за периода 16.03.2016 г. – 28.01.2019 г.)	съдия в Административен съд - София град	

4.	Силвия Петрова Димитрова
(за периода 28.01.2014 г. – 28.01.2019 г.)	съдия в Административен съд - София град (постъпило предложение за извънредно атестиране с вх.№ ВСС-15708/21.12.2018 г.)	

5.	Станимир Христов Христов
(за периода 28.01.2014 г. – 28.01.2019 г.)	съдия в Административен съд гр.Бургас	

15.3 ОТКРИВА, на основание чл. 196, т. 3 ЗСВ процедура по периодично атестиране на допуснати участници в конкурса за повишаване в длъжност „съдия“ във Върховния административен съд, както следва:

	Име	Длъжност	
1	Антоанета Василева Аргирова                                  /за периода 01.01.2014 г. – 31.12.2018 г./	съдия в Административен съд - София град
(постъпило предложение за периодично атестиране с вх.№ ВСС-975/28.01.2019 г.)	

Мотиви: След промените в ЗСВ от м. юни 2018 г. извънредно атестиране се провежда след приключване на периодичното атестиране, ако от последното периодично атестиране са изминали 5 години и магистратът участва в конкурс за повишаване или преместване в длъжност. Същевременно, разпоредбата на пар. 206, ал. 3 ЗСВ регламентира, че съдия, прокурор или следовател, назначен до влизането в сила на този закон, не се атестира периодично след получаване на две последователни положителни комплексни оценки по чл. 196, т. 3, а  периодичните атестации, проведени до влизането в сила на ЗИД ЗСВ/ДВ, бр.62/2016 г./, се зачитат за атестиране по смисъла на чл. 196, т. 3, след придобит статут на несменяемост, независимо от реда на неговото придобиване.
От направена проверка се установява, че за посочения т.15.3 участник не са налице две последователни положителни комплексни оценки по чл. 196, т.3  ЗСВ, поради което Комисията счита, че за съдия Аргирова следва да бъде открита процедура за периодично атестиране, резултатите от която да се вземат предвид  при определяне на общата оценка при класирането в конкурса за повишаване в длъжност „съдия“ във Върховния административен съд.

15.4. ПРИЕМА, че участниците, които са в открита процедура за периодично/извънредно атестиране към датата на настоящото произнасяне на КАК, следва да участват в конкурса за повишаване в длъжност „съдия“ във Върховния административен съд с резултатите от това атестиране:

	Име	Длъжност	Открита процедура с решение на КАК по:	

1.
	Юлия Георгиева Тодорова	съдия в Административен съд - София - град	Пр.26/10.09/2018 г.
периодично атестиране	
2.	Доброслав Вълков Руков	съдия в Административен съд - София - град	Пр.32/29.10.2018 г.
периодично атестиране	
3.	Миглена Герчева Николова	съдия в Административен съд - София - град	Пр.22/02.07.2018 г.
периодично атестиране	
4.	Катя Иванова Аспарухова	съдия в Административен съд - София - град	Пр.22/02.07.2018 г.
периодично атестиране	
5.	Ева Димитрова Пелова - Трифонова	съдия в Софийски районен съд	Пр.37/03.12.2018 г.
периодично атестиране	
6.	Вяра Дочева 
Русева - Иванова	съдия в Административен съд - София - град	Пр.22/02.07.2018 г.
периодично атестиране	
7	Росица Велкова Иванова - Стойчева	съдия в Софийски районен съд	Пр.7/26.02.2018 г.
извънредно атестиране	
8.	Даниела Петрова Попова	съдия в Софийски районен съд	Пр.37/03.12.2018 г.
периодично атестиране	
9.	Иво Николаев Петров	съдия в Софийски районен съд	Пр.22/02.07.2018 г.
извънредно атестиране	
10.	Калин Радков Куманов	съдия в Административен съд - София - град	Пр.22/02.07.2018 г.
периодично атестиране	
11.	Светлана Георгиева Димитрова	съдия в Административен съд – София - град	Пр.38/10.12.2018 г.    периодично атестиране	

Р-16. ОТНОСНО: Планиране на процедурите по атестиране за 2019 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

16.1. Приема за запознаване планираните процедури по атестиране за 2019 г.

16.2. Информацията да се публикува на интернет страницата на ВСС. 

Р-17. ОТНОСНО: Проекти  на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжността административен ръководител - председател на Специализиран наказателен съд, във връзка с открита процедура за избор, който ще се проведе на 05.02.2019 г. 
1. Проект на становище за притежаваните професионални качества на Мария Василева Карагьозова - съдия в Софийски районен съд; 
2. Проект на становище за притежаваните професионални качества на Мариета Христова Райкова - Пашова – заместник-административен ръководител – заместник-председател на Специализирания наказателен съд. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

17.1. ПРИЕМА становището за притежаваните професионални качества на Мария Василева Карагьозова - съдия в Софийски районен съд, 

17.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 17.1. на Мария Василева Карагьозова - съдия в Софийски районен съд, за запознаване. 

17.3. ПРЕДОСТАВЯ становището по т. 17.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Специализирания наказателен съд. 

17.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 05.02.2019 г. 

17.5. ПРИЕМА становището за притежаваните професионални качества на Мариета Христова Райкова - Пашова – заместник-административен ръководител – заместник-председател на Специализирания наказателен съд, 

17.6. ИЗПРАЩА, на основание чл. 55, ал. 1 от Наредба №1 от 09.02.2017 г., становището по т. 17.5. на Мариета Христова Райкова - Пашова – заместник-административен ръководител – заместник-председател на Специализирания наказателен съд, за запознаване. 

17.7. ПРЕДОСТАВЯ становището по т. 17.5. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Специализирания наказателен съд. 

17.8. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 05.02.2019 г. 

Р-18. ОТНОСНО: Заявление от съдии в Апелативен съд – София с отправени въпроси до Съдийската колегия и искане за проверка по заповед на председателя на съда за командироване на съдия. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

18. Отлага разглеждането на т. Р-18 за заседанието на комисията, насрочено на 04.02.2019 г. 

ВЪЗРАЖЕНИЕ

В-1. ОТНОСНО: Становище по възражение на Нина Русева Моллова - Белчева - съдия в Районен съд - Несебър, във връзка с определената й комплексна оценка от КАК – СК от извънредно атестиране. 

След проведено гласуване и при резултат 13 гласа „За“ 
(гласуването е без участието на г-жа Любка Андонова)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 205, ал. 2 от ЗСВ, да изслуша на Нина Русева Моллова - Белчева - съдия в Районен съд - Несебър, поради постъпило възражение срещу изготвената й комплексна оценка. 

1.2. ПРЕДЛАГА НА СЪДИЙСКАТА КОЛЕГИЯ НА ВСС да уважи частично възражението на Нина Русева Моллова - Белчева - съдия в Районен съд - Несебър, срещу изготвената й комплексна оценка за извънредно атестиране. 

Мотиви: Съдия Нина Русева Моллова – Белчева излага доводи, че при определянето на комплексна оценка 94 т. във връзка с констатациите по част VI – т. 1 и т. 2 от ЕФА са констатирани следните неточности, които са рефлектирали при определяне на оценката:

•	В частта „Способност за прилагане на процесуалните закони“ в абзац трети е посочено, че се касае за допуснати процесуални нарушения по гр.д. № 378/2014 година, по което същата не е докладчик;

•	В частта относно констатациите „по представителната власт“ е посочено, че е отменено определение за прекратяване поради дадени неправилни указания до страната да се яви лично в съдебно заседание и да подпише исковата молба, като не е посочен конкретен номер.

•	В последния абзац по т. 1 е залегнала констатация за неправилна преценка по гр.д. №№ 330/2013 година; 332/2013 година; 334/2013 година; 754/2013 година; 787/2013 година; 144/2014 година, като идентична констатация е залегнала и по т. 2, поради което е налице намаляване на оценката по два различни критерия. Идентични констатации, дали повод за намаляване на оценката по един критерий не би следвало да бъдат разглеждани и да дадат основание отново да бъде намалена оценката за едно и също нещо по друг критерий. 

•	По част VII, т. 3 „администриране на дела и жалби, подготовка за съдебно заседание“ единствените негативни констатации, дали повод на комисията да постави 9 т. са, че при гражданските дела са констатирани 3 броя дела с отменен ход по същество и връщане на делата в предходна съдебна фаза. Счита, че гр.д. №255/2017 година е с правно основание чл. 40 ЗУЕС и е с предмет отмяна на решение на ОС на ЕС, като с оглед константната и непроменена практика на въззивната и касационна инстанция преценката за допустимост на исковата молба, т. е. дали същата е подадена в срока по чл. 40, ал. 3 ЗУЕС, се извършва след провеждане на открити съдебни заседания, с цел събиране на доказателства и едва след провеждане на съдебното заседание се извършва преценка за допустимостта на производството. По гр. д. №357/2015 година също не може да се приеме, че е отменен ход на делото по същество, тъй като делото е решено в едно съдебно заседание и в срока е прекратено производството поради недопустимост на иска. Гр.д. №950/2015 година е единственото, по което е налице връщане на делото в открито съдебно заседание, като причината е, че в хода на производството дружеството – ответник е било обявено в ликвидация и е назначен ликвидатор, който е следвало да бъде обявен за съдебното заседание, а не управителя на дружеството.  

•	Излага съображения, че при атестиране на съдия, разглеждащ гражданска и наказателна материя се стига до едновременно отнемане на точки по двете материи от всеки един от комисията. 

Комисията намира, че възражението е частично основателно по пункт втори на жалбата относно „Администриране на дела и жалби, подготовка за съдебно заседание по следните съображения:

Комисията не възприема доводите на атестирания съдия относно липсата на определение за даване ход на делото по същество по цитираните 3 броя дела, тъй като при постановено определение за обявяване на делото за решаване, съдът дължи произнасяне с решение по съществото на спора. Обявяването на делото за решаване означава, че съдът е извършил всички дължими процесуални действия. Определението, с което се дава ход на устните състезания винаги предполага редовност на исковата молба, както и липса на процесуални пречки по хода на делото. Фазата „процес относно процеса“ винаги приключва с определение, с което съдът дължи произнасяне по допустимостта на исковото производство, като едва след това определение се дава ход на делото и се докладва искът, така както е приет от съда за разглеждане. Във всички случаи, когато съдът след обявяване на делото за решаване постанови акт различен от решение, се касае за определение, с което се отменя хода по същество, защото съдът е длъжен да върне делото за разглеждане във фазата преди даване ход на устните състезания. В тази връзка наличието на определение за прекратяване на производството поради недопустимост означава, че недопустим иск е бил допуснат за разглеждане в открито съдебно заседание, което съставлява съществено процесуално нарушение, което може да бъде отстранено единствено чрез отмяна на определението за даване ход по същество. Проверката на гр.д. №950/2015 година показа, че съдът не е извършил надлежна проверка относно процесуалната правоспособност на ответника, която дължи и което съставлява съществено процесуално нарушение.

Независимо от горното, комисията възприема довода, че въпреки допуснатите съществени процесуални нарушения, броят на тези дела е сравнително малък за атестирания период, поради което, в тази част възражението е основателно.

В останалата част намира възражението за неоснователно, тъй като посоченото дело – гр.д. №378/2014 година е с фактическа грешка - касае се за гр.д. №378/2017 година - актът е предоставен на диск и съдията е запознат с него. По отношение на констатациите относно представителната власт се касае за гр.д. №511/2011 година, също предоставено на диск. 

По отношение на възражението, че при атестиране на съдия, разглеждащ гражданска и наказателна материя се стига до едновременно отнемане на точки по двете  материи, както и, че са отнети точки по т. 1 и т. 2, същото е неоснователно, тъй като по критерия „Умение за анализ на правнорелевантните факти“ комисията взема предвид следното:
1.	разбираемо и обосновано мотивиране на актовете;
2.	правилна и законосъобразна оценка на относимите факти и обстоятелства и умение за тяхното систематизиране в хода на производството;
3.	умение за концентриране върху предмета на доказване по преписките и делата;
4.	изчерпателно обсъждане на спорните въпроси по преписките и делата и на възраженията на страните;
5.	конкретност, логичност и последователност при мотивиране на застъпената теза;
6.	умение за използване на ясен и професионален език, в т. ч. езикова култура и грамотност.
Комисията е отнела точките, като е съобразила мотивирането на съдебните актове, както и причината, довела до отмяната, като е съобразила, че съдията „не винаги прави правилна и законосъобразна оценка на относимите факти и обстоятелства“, което е довело до голям процент отменени актове. За пълнота на изложението следва да се отбележи, че високия процент отменени актове би могъл да обоснове и отнемане на точка по специалните критерии, като комисията е отчела именно разглеждането на два вида материи от съдията, поради което отнемането на точките е направено само по общите критерии.  
Налага се извод, че по т. 1 и т. 2 от Общите критерии определената оценка, съответно по 17 т. и 18 т. е обективна.
Като съобрази изложеното, се налага корекция на цифровото изражение на много доброто изпълнение на работата от съдия Нина Моллова - Белчева в размер на 95 точки. 

1.3. Предлага на Съдийската колегия на ВСС, на основание чл. 196, т. 4 във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Нина Русева Моллова - Белчева - съдия в Районен съд – Несебър. 

1.4. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" – 95 (деветдесет и пет) точки на Нина Русева Моллова - Белчева - съдия в Районен съд – Несебър. 

1.5. Внася предложението в заседанието на Съдийската колегия, насрочено на 12.02.2019 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

С-1. ОТНОСНО: Разпределяне на преписки по открити процедури за атестиране по атестационни състави.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. При спазване принципа на случайния избор да се разпределят по атестационни състави преписките по открити процедури за атестиране на магистрати. 

КАК-СК-28.01.2019: т.С-1. ОТНОСНО: Разпределяне на преписки по открити процедури за атестиране по атестационни състави	
 	ОСВ	Магистрат	Длъж.	КАК-СЪСТАВ	бр.	
ПРЕРАЗПРЕДЕЛЕНИЕ 	
	СРС 	Иво Николаев Петров	съдия	Л.Андонова              В.Имова               В.Узунова 	1	
ПРЕДВАРИТЕЛНО АТЕСТИРАНЕ	
 	АдС Пазарджик	Христина Петкова Юрукова	съдия	З.Тодорова                    А.Дишева                       В.Павлова	1	
ПЕРИОДИЧНО АТЕСТИРАНЕ	
 	ОС Смолян	Дафинка Тодорова Чакърова	съдия	П.К.Рушанова                     М.Топузова                           Кр.Шекерджиев	1	
 	ОС Смолян	Меденка Минчева Недкова	съдия	А.Маркова                            Д.Кючуков                               Л.Андонова 	2	
 	ОС Смолян	Росица Николова Кокудева	съдия	А.Маркова                  О.Керелска                           В.Узунова	3	
 	ОС Смолян	Петранка Райчева Прахова	съдия	Ж.Димитрова                      А.Маркова                          О.Керелска	4	
 	ОС Смолян	Мария Анастасова Славчева	съдия	О.Керелска                         А.Маркова                           А.Александрова	5	
 	ОС Смолян	Тоничка Димитрова Кисьова	зам.-предс. 	Л.Андонова                А.Маркова                               А.Александрова	6	
 	ОС Смолян	Володя Янков Янков	съдия	Р.Др.Първанова                 П.К.Рушанова                         М.Топузова	7	
	АдС София -област	и.ф.Мария Христова Попова 	предс. 	В.Павлова           З.Тодорова                          А.Дишева                                 	8	
 	АдС Пловдив	Любомира Кирилова Несторова	съдия	З Тодорова                      А.Дишева                             В.Павлова	9	
 	АдС Пловдив	Стоил Делев Ботев	съдия	А.Дишева                           З.Тодорова                             В.Павлова	10	

1.2. Да се уведомят атестираните магистрати за определените им атестационни състави и за възможността да заявят отвод на членовете на атестационния състав, на основание чл. 57 от Наредбата.

ЕДИННИ ФОРМУЛЯРИ

С-2. ОТНОСНО: Придобиване статут на несменяемост на Анатоли Йорданов Бобоков - съдия в Районен съд - Бургас. (вх.№ ВСС-4401/17.04.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
Р Е Ш И: 

2.1. Налице са условията по чл. 196, т. 2 от ЗСВ за провеждане на атестиране за придобиване статут на несменяемост на Анатоли Йорданов Бобоков - съдия в Районен съд - Бургас.

2.2. ПРОВЕЖДА атестиране, на основание чл. 209, ал. 1 от ЗСВ, на Анатоли Йорданов Бобоков - съдия в Районен съд - Бургас, и ИЗГОТВЯ комплексна оценка " МНОГО ДОБРА" –  96 (деветдесет и шест) точки.

2.3. ПРЕДОСТАВЯ на Анатоли Йорданов Бобоков - съдия в Районен съд - Бургас, резултатите от атестирането, за запознаване.

С-3. ОТНОСНО: Придобиване статут на несменяемост на Станимира Ангелова Иванова - съдия в Районен съд - Бургас. (вх.№ ВСС-4475/19.04.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
Р Е Ш И: 

3.1. Налице са условията по чл. 196, т. 2 от ЗСВ за провеждане на атестиране за придобиване статут на несменяемост на Станимира Ангелова Иванова - съдия в Районен съд - Бургас.

3.2. ПРОВЕЖДА атестиране, на основание чл. 209, ал. 1 от ЗСВ, на Станимира Ангелова Иванова - съдия в Районен съд - Бургас, и ИЗГОТВЯ комплексна оценка " МНОГО ДОБРА" –  97 (деветдесет и седем) точки.

3.3. ПРЕДОСТАВЯ на Станимира Ангелова Иванова - съдия в Районен съд - Бургас, резултатите от атестирането, за запознаване.

С-4. ОТНОСНО: Предварително атестиране на Милен Стефков Михайлов - съдия в Софийски градски съд. (вх.№ ВСС-5630/17.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Налице са условията по чл. 196, т. 1 от ЗСВ за провеждане на предварително атестиране на Милен Стефков Михайлов - съдия в Софийски градски съд. 

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 99 (деветдесет и девет) точки на Милен Стефков Михайлов - съдия в Софийски градски съд. 

4.3. ПРЕДОСТАВЯ, на основание чл. 205, ал. 1 от ЗСВ, на Милен Стефков Михайлов - съдия в Софийски градски съд, резултатите от атестирането, за запознаване. 

С-5. ОТНОСНО: Предварително атестиране на Гергана Кирилова Георгиева - съдия в Софийски районен съд. (вх.№ ВСС-6233/30.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Налице са условията по чл. 196, т. 1 от ЗСВ за провеждане на предварително атестиране на Гергана Кирилова Георгиева - съдия в Софийски районен съд. 

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 97 (деветдесет и седем) точки на Гергана Кирилова Георгиева - съдия в Софийски районен съд. 

5.3. ПРЕДОСТАВЯ, на основание чл. 205, ал. 1 от ЗСВ, на Гергана Кирилова Георгиева - съдия в Софийски районен съд, резултатите от атестирането, за запознаване. 

С-6. ОТНОСНО: Предварително атестиране на Димитър Михайлов Ковачев - съдия в Окръжен съд - Перник. (вх.№ВСС-11599/25.09.2018 г.)
След проведено гласуване и при резултат 7 гласа „За“ и 5  гласа „Против“
(гласуването е без участието на г-жа Любка Андонова)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Налице са условията по чл. 196, т. 1 от ЗСВ за провеждане на предварително атестиране на Димитър Михайлов Ковачев - съдия в Окръжен съд - Перник. 

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Димитър Михайлов Ковачев - съдия в Окръжен съд - Перник. 

6.3. ПРЕДОСТАВЯ, на основание чл. 205, ал. 1 от ЗСВ, на Димитър Михайлов Ковачев - съдия в Окръжен съд - Перник, резултатите от атестирането, за запознаване. 

С-7. ОТНОСНО: Периодично атестиране на Боян Димитров Кюртов - съдия в Районен съд - Пловдив. (вх.№ ВСС-2009/16.02.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. Налице са условията по чл. 196, т. 3 от ЗСВ за провеждане на периодично атестиране на Боян Димитров Кюртов - съдия в Районен съд - Пловдив.

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 96 (деветдесет и шест) точки на Боян Димитров Кюртов - съдия в Районен съд - Пловдив.

7.3. ПРЕДОСТАВЯ, на основание чл. 205, ал. 1 от ЗСВ, на Боян Димитров Кюртов - съдия в Районен съд - Пловдив, резултатите от атестирането, за запознаване. 

С-8. ОТНОСНО: Извънредно атестиране на Антон Цветанов Антонов - административен ръководител - председател на Районен съд - Кнежа. (вх.№ВСС-4624/24.04.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Налице са условията по чл. 196, т. 4 във връзка с чл. 197, ал. 5, т. 4 от ЗСВ за провеждане на извънредно атестиране на Антон Цветанов Антонов - административен ръководител - председател на Районен съд - Кнежа.

8.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" –  92 (деветдесет и две) на Антон Цветанов Антонов - административен ръководител - председател на Районен съд - Кнежа. 

8.3. ПРЕДОСТАВЯ, на основание чл. 205, ал. 1 от ЗСВ, на Антон Цветанов Антонов - административен ръководител - председател на Районен съд - Кнежа, резултатите от атестирането, за запознаване. 

С-9. ОТНОСНО: Предварително атестиране на Ванина Симеонова Колева - съдия в Административен съд – София - град. (вх.№ ВСС-3667/29.03.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Налице са условията по чл. 196, т. 1 от ЗСВ за провеждане на предварително атестиране на Ванина Симеонова Колева - съдия в Административен съд – София - град. 

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Ванина Симеонова Колева - съдия в Административен съд – София - град. 

9.3. ПРЕДОСТАВЯ, на основание чл. 205, ал. 1 от ЗСВ, на Ванина Симеонова Колева - съдия в Административен съд – София - град, резултатите от атестирането, за запознаване. 

С-10. ОТНОСНО: Периодично атестиране на Иван Йорданов Петков - съдия в Административен съд - Благоевград. (вх.№ ВСС-11492/21.09.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10.1. Налице са условията по чл. 196, т. 3 от ЗСВ за провеждане на периодично атестиране на Иван Йорданов Петков - съдия в Административен съд - Благоевград.

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 100 (сто) точки на Иван Йорданов Петков - съдия в Административен съд - Благоевград.

10.3. ПРЕДОСТАВЯ, на основание чл. 205, ал. 1 от ЗСВ, на Иван Йорданов Петков - съдия в Административен съд – Благоевград, резултатите от атестирането, за запознаване. 

С-11. ОТНОСНО: Извънредно атестиране на Христина Вълчанова Димитрова - административен ръководител - председател на Районен съд – Раднево, във връзка с решение на КАК-СК по протокол №11/16.04.2018 г., т. 1.17.
(гласуването е без участието на г-жа Любка Андонова)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. Налице са условията по чл. 196, т. 4 във връзка с чл. 197, ал. 5, т. 1 от ЗСВ за провеждане на извънредно атестиране на Христина Вълчанова Димитрова - административен ръководител - председател на Районен съд – Раднево.

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 97 (деветдесет и седем) на Христина Вълчанова Димитрова - административен ръководител - председател на Районен съд – Раднево. 

11.3. ПРЕДОСТАВЯ, на основание чл. 205, ал. 1 от ЗСВ, на Христина Вълчанова Димитрова - административен ръководител - председател на Районен съд – Раднево, резултатите от атестирането, за запознаване. 

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

С-12. ОТНОСНО: Предложение от административния ръководител - председател на Районен съд - Русе за повишаване на Николай Стефанов Стефанов - съдия в Районен съд - Русе, с ранг „съдия в АС“, на място в по-горен ранг „съдия във ВКС и ВАС“.  (вх.№ ВСС-600/18.01.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Николай Стефанов Стефанов - съдия в Районен съд - Русе, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

12.2. ВНАСЯ предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

С-13. ОТНОСНО: Предложение от административния ръководител - председател на Районен съд - Русе за повишаване на Васил Маринов Петков - съдия в Районен съд - Русе, с ранг „съдия в АС“, на място в по-горен ранг „съдия във ВКС и ВАС“.  (вх.№ ВСС-228/09.01.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Васил Маринов Петков - съдия в Районен съд - Русе, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

13.2. ВНАСЯ предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

С-14. ОТНОСНО: Предложение от административния ръководител - председател на Районен съд – Видин за повишаване на Владимир Калоянов Крумов - съдия в Районен съд - Видин, с ранг „съдия в ОС“, на място в по-горен ранг съдия в АС“,.(вх.№ ВСС-15713/21.12.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Владимир Калоянов Крумов - съдия в Районен съд - Видин, с ранг „съдия в ОС“, на място в по-горен ранг съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

14.2. ВНАСЯ предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

С-15. ОТНОСНО: Предложение от и. ф. административния ръководител - председател на Софийски градски съд за предварително атестиране на Даниела Георгиева Талева - съдия в Софийски градски съд. (вх.№ВСС-814/23.01.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, на Даниела Георгиева Талева - съдия в Софийски градски съд, за периода 25.01.2016 г. – 25.01.2019 г. 

15.2. Да се изискат от административния ръководител на Софийски градски съд необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-16. ОТНОСНО: Предложение от административния ръководител - председател на Районен съд - Бургас за периодично атестиране на Елеонора Симеонова Кралева - съдия в Районен съд - Бургас. (вх.№ВСС-665/21.01.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Елеонора Симеонова Кралева - съдия в Районен съд - Бургас, за периода 01.01.2014 г. – 31.12.2018 г. 

16.2. Да се изискат от административния ръководител на Районен съд – Бургас необходимите документи за провеждане на атестиране, съгласно чл. 58, ал. 1 от Наредбата.

С-17. ОТНОСНО: Предложение от административния ръководител - председател на Районен съд - Бургас за периодично атестиране на Калин Стефанов Кунчев - съдия в Районен съд - Бургас. (вх.№ВСС-645/21.01.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Калин Стефанов Кунчев - съдия в Районен съд - Бургас, за периода 01.01.2014 г. – 31.12.2018 г. 

17.2. Да се изискат от административния ръководител на Районен съд – Бургас необходимите документи за провеждане на атестиране, съгласно чл. 58, ал. 1 от Наредбата.

С-18. ОТНОСНО: Предложение от административния ръководител - председател на Районен съд - Бургас за периодично атестиране на Радостина Петкова Иванова - съдия в Районен съд - Бургас. (вх.№ВСС-582/17.01.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Радостина Петкова Иванова - съдия в Районен съд - Бургас, за периода 01.01.2014 г. – 31.12.2018 г. 

18.2. Да се изискат от административния ръководител на Районен съд – Бургас необходимите документи за провеждане на атестиране, съгласно чл. 58, ал. 1 от Наредбата.

С-19. ОТНОСНО: Предложение от административния ръководител - председател на Окръжен съд - Монтана за периодично атестиране на Олег Софрониев Спиров - съдия в Окръжен съд - Монтана. (вх.№ВСС-772/23.01.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

19.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Олег Софрониев Спиров - съдия в Окръжен съд - Монтана, за периода 01.01.2014 г. – 31.12.2018 г.

19.2. Да се изискат от административния ръководител на Окръжен съд – Монтана необходимите документи за провеждане на атестиране, съгласно чл. 58, ал. 1 от Наредбата.

С-20. ОТНОСНО: Предложение от административния ръководител - председател на Окръжен съд - Монтана за периодично атестиране на Аделина Любенова Тушева - съдия в Окръжен съд - Монтана. (вх.№ ВСС-771/23.01.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

20.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Аделина Любенова Тушева - съдия в Окръжен съд - Монтана, за периода 01.01.2014 г. – 31.12.2018 г. 

20.2. Да се изискат от административния ръководител на Окръжен съд – Монтана необходимите документи за провеждане на атестиране, съгласно чл. 58, ал. 1 от Наредбата.

ПОЛУЧЕНА ЧАСТ Х НА ЕФ

С-21. ОТНОСНО: Предварително атестиране на Александър Цоков Желязков - съдия в Апелативен съд - София. (вх.№ ВСС-8746/09.07.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

21.1. Предлага на Съдийската колегия на ВСС, на основание чл. 196, т. 1 от ЗСВ, ДА ПРОВЕДЕ предварително атестиране на Александър Цоков Желязков - съдия в Апелативен съд - София. 

21.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Александър Цоков Желязков - съдия в Апелативен съд - София. 

21.3. Внася предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

С-22. ОТНОСНО: Периодично атестиране на Полина Петрова Бешкова - съдия в  Окръжен съд - Пловдив. (вх.№ ВСС-4002/10.04.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

22.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Полина Петрова Бешкова - съдия в  Окръжен съд - Пловдив. 

22.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Полина Петрова Бешкова - съдия в  Окръжен съд - Пловдив. 

22.3. Внася предложението в заседанието на Съдийската колегия на ВСС, насрочено на 05.02.2019 г., за разглеждане и произнасяне.

***

И-1. ОТНОСНО: Избор на председател на Комисията по атестирането и конкурсите към Съдийската колегия на ВСС. 

След проведената дискусия по двете издигнати кандидатури – на г-жа Мина Топузова и г-н Драгомир Кояджиков и предвид отказа на г-жа Любка Андонова от участие в избора

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1. Отлага разглеждането на т. И-1 от настоящия дневен ред за заседанието на комисията, насрочено на 04.02.2019 г. 

Допълнителни точки

Р-19. ОТНОСНО: Възражение от Хайгухи Хачик Бодикян – административен ръководител – председател на Административен съд – Хасково, срещу решение на Комисията по атестирането и конкурсите към Съдийската колегия по протокол №2/21.01.2019 г.

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

19.1 ПРЕДЛАГА НА СЪДИЙСКАТА КОЛЕГИЯ НА ВСС ДА ОТХВЪРЛИ, на основание чл. 182, ал. 5 от ЗСВ, възражението от Хайгухи Хачик Бодикян – административен ръководител – председател на Административен съд – Хасково срещу недопускането ѝ до участие в обявения с решение на Съдийската колегия на Висшия съдебен съвет по протокол №34/06.11.2018 г. конкурс за повишаване и заемане на 9 длъжности „съдия" във Върховния административен съд.

Мотиви: Съгласно разпоредбата на чл. 191, ал. 1, изр. 1-во от ЗСВ кандидат за заемане на длъжност по чл. 189, ал. 1 от ЗСВ може да е съдия, прокурор или следовател, който има стажа по чл. 164 от ЗСВ за обявената свободна длъжност и е прослужил минимум 3 години на заеманата длъжност. 
Съдия Хайгухи Хачик Бодикян е административен ръководител-председател на Административен съд - Хасково, считано от 07.12.2015 г. Към датата на обнародване на решението за обявяване на конкурса в Държавен вестник, а именно 16.11.2018 г., съдия Бодикян има прослужено време на заеманата в този орган на съдебната власт длъжност, възлизащо на 2 години 11 месеца и 9 дни. Видно от издадените служебни бележки, съдия Хайгухи Бодикян има прослужено време на длъжност "съдия в окръжен съд" - 18 г. 8 м. 4 д. и на длъжност "административен ръководител" в АдмС - Хасково - 2 г. 11 м. и 9 д.
Съгласно разпоредбата на чл. 163, т. 3 от ЗСВ "съдия в административен съд" е отделна длъжност от "съдия в окръжен съд".  Разпоредбата на чл. 191, ал. 1 от ЗСВ  не предвижда възможност за приравняване на длъжностите, изчерпателно изброени в т. 3 на чл. 163 от ЗСВ. Смисълът на разпоредбата е съдията да е прослужил 3 години на заеманата длъжност, като в конкретния случай това се явява длъжността "съдия в административен съд". Тъй като кандидатката към датата на обявяване на конкурса в ДВ е заемала длъжността "съдия" в АдмС - Хасково, то прослуженото време на заеманата длъжност следва да обхваща само съдийския стаж в административните съдилища, без да се включва този, придобит на длъжност "съдия в окръжен съд". Този извод следва и от тълкуването на чл. 191, ал. 1 във вр. с чл. 189, ал. 1 от ЗСВ, където изискването за уседналост е уредено, както в конкурсите за повишаване, така и в конкурсите за преместване. Ако имаше значение за допустимостта на кандидатите само прослуженото от тях време на заеманата длъжност на съответното ниво, то това изискване на чл. 191, ал. 1 от ЗСВ за 3-годишен стаж на заеманата длъжност не би съществувало в конкурсите за преместване.
С оглед обстоятелството, че съдия Бодикян не отговаря на изискванията за уседналост, същата не следва да бъде допусната до участие в конкурса за повишаване в длъжност "съдия" във Върховния административен съд.

19.2. Внася предложението в заседанието на Съдийската колегия на ВСС, насрочено на 29.01.2019 г., за разглеждане и произнасяне.

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            КРАСИМИР ШЕКЕРДЖИЕВ (п)